A NETFLIX SOROZATA
Ha bárki kíváncsi volna:
nem sűrűn tartok szeánszokat.
Az élőket is alig bírom elviselni.
Miért akarnék holtakkal társalogni?
Ám anyám szerint
csakis Goodytól tanulhatok meg az okkult képességeimmel bánni.
Minél előbb elsajátítom, annál előbb oldom meg az ügyet.
Bocsi!
Nem akartam félbeszakítani a…
Akarom tudni, mit?
A halál torkában jártam egy rokonom nyomában.
Passzol hozzád. Goodynak hívják a rokonod?
Az egyik eredeti kitaszított volt.
Próbálom megidézni, de tudomást sem vesz a kéréseimről.
Kérsz esetleg illatgyertyát?
A tatárbifsztekes halálosan jó!
Talán Goody mégis válaszolt.
Kétlem, hogy újságkivágásokkal kommunikálna.
HA VÁLASZOKAT AKARSZ, GYERE ÉJFÉLKOR A CRACKSTONE-KRIPTÁBA!
Te akartad, hogy eljöhess.
Én egyedül is megvagyok.
Az informátorjelöltünk már meg is érkezett.
Mi halt meg?
Talán a gyermekkor.
Gyere!
Lehet, hogy én mégis inkább kint maradnék.
És, tudod, őrködnék.
Enid?
Bárki is vagy, mutasd magad!
Ha trükköznél, megbánod!
Meglepetés!
Boldog szülinapot
Boldog szülinapot, Wednesday
BOLDOG 16. SZÜLETÉSNAPOT
Boldog szülinapot
Naná, hogy a te kezed van ebben!
Mit nem értesz abból, hogy „ha bulit szervezel, meghalsz”?
Azért egész jól sikerült a tortadíszem.
A lufi az én ötletem volt.
Kívánj valamit!
Hisz ez latinul van.
„Tűzeső fog hullani,
amikor felébredek.”
Ez nem is kívánság.
A mondat első felét égették bele a nevermore-i fűbe.
Ez nem lehet véletlen.
Pillanat, nem is esszük meg a tortát?
Crackstone közeleg.
- Goody! - Te vagy a holló vérem.
Wednesday.
A segítségeddel uralhatom a képességem.
Tajtékzó folyót nem uralhat ember.
Ám ha kiismered, nem fulladsz bele.
Az idő ellenünk dolgozik.
E helyet keresd, hogy Crackstone útját állhasd!
- Mindig rejtvényben beszélsz? - Mindig egyszerű választ kutatsz?
Magányos a holló útja.
Egyedül maradsz, nem bízol senkiben,
a sötétséget látod mindenkiben.
Ezt te ijesztőnek szántad?
Annak.
VI. FEJEZET „BÁNAT BÁNATOT SZÜL”
Vigyázz, az a vonogatós vállam!
Ne Izét hibáztasd!
A buli az én ötletem volt.
A szülinapi ünneplés mindenkinek jár.
Jobb szeretem, ha gyaláznak.
Mi történt? Mintha rohamod lett volna.
Bár az lett volna!
Azt azért elismerhetnéd, hogy megtévesztettelek.
Valóban ügyes csel volt.
„Legyen e napod kedvedre valóan nyomorúságos és keserű!
Hőn szerető anyád és apád.”
A szülői hétvégén kérték meg Izét, hogy rejtse el.
Fú, de undi!
Kár, hogy nem élő mókusok.
Ha már az ajándékoknál tartunk…
Na?
Tetszik?
Mi is ez?
Körsál, te butus!
A rád jellemző színekben.
És tudod, mi a legjobb benne?
Nekem is van!
Hordhatjuk őket a suliban.
De Enid, ez túl egyedi ahhoz, hogy a suliban hordjuk.
Várjunk különlegesebb alkalomra,
mondjuk temetésre.
Tudja, Lucas őszintén sajnálja a bálon történteket.
Elnézést, ha a legutóbbi vandálkodása fényében cseppet szkeptikus vagyok.
De hiszen nem ő égette azt a szöveget a gyepre.
Múlt hét óta büntetésben van.
Legyen!
NEVERMORE-I HÍREK
Elvégzi a kiszabott közmunkát, aztán elfelejtjük az egészet.
Na igen…
Az adósa vagyok, Larissa.
Felesleges hálálkodnia.
A felelősöket kerítse elő! Kezdhetné Lucas pajtásaival.
Amint megtaláltuk, hogy mi támadt az Ottinger fiúra.
Noha minden jel az önök egyik diákjára utal.
Vigyázzon, Noble!
Az én jóságom is véges.
TŰZESŐ FOG HULLANI
A kriptában megint látomásod volt, ugye?
Nem tudtam, hogy beszélőviszonyban vagyunk.
Elmentem a bulidra is, abból már kiderülhetett.
- Mit láttál? - Ki mondta, hogy én beszélnék veled?
- Még mindig a szörnynek hiszel? - Nem zártam ki.
Ha majd másként látod, és segítség kell, tudod, hol találsz.
Az honnan van?
A karkötő. Hol szerezted?
Lucas. Örvendek.
Bianca.
Tudom.
Múlt héten a Szélkakasban apám letolt, hogy szedjem össze magam.
Utána egy nő a másik asztalnál említett egy önsegítő appot,
a HajnalDalt.
Állítólag segít rendbe szednem az életem.
Általában csak nevetek az ilyesmiken, de most valamiért…
Hittél neki.
Aha, és igaza is volt, úgyhogy regisztráltam.
Utána küldték ezt.
A HajnalDalt garantáltan nem érdekli a közérzeted.
Csak a pénzed kell nekik.
Szívességet teszel vele magadnak, ha letörlöd az appot.
Különben még inkább a hatalmukba kerítenek.
Honnan tudod?
Tudom, és kész.
Ezért figyelmeztetem az idióta normit,
aki a baromságával tönkretette a ruhámat,
hogy óvakodjon a HajnalDaltól.
Pont a magadfajtákra vadásznak.
Ezt nyilván nem bóknak szántad.
Miért érdekel ez téged?
Próbálok más lenni, mint az anyám.
Ő az eljövendő szemétség szelleme.
Hallod…
A Szélkakasban leszek, ha arra járnál.
Esetleg elbeszélgethetnénk az önfejlesztésről.
Nem elleneztem mindig a születésnapokat.
Eszembe juttatják, hogy közeleg már a halál jeges ölelése.
Mi a rossz abban?
A szüleim ráadásul mindig emlékezetessé tették őket.
Boldog szülinapot
Tökéletes ajándékkal.
Tökéletes tortával.
Csoki!
Tökéletes partijátékokkal.
Csoki!
De a bulik, ajándékok, játékok ma már…
bugyutának tűnnek.
Goody megmondta, hogy magány vár rám,
amit bánni fogok majd.
Dr. Kinbott!
Nem láttalak a közös családi ülésünk óta, amit…
biztosan nem felejtek el.
Mi a helyzet velük?
Anyámmal tartalmasan töltöttük az időt.
- Piszkos lett a kezünk. - Kertészkedés?
Sírásás.
És apámat is kihoztam a börtönből.
Maga miért jött?
Együtt dolgozom Eugene anyukáival.
Egy ilyen trauma az egész családot súlyosan érinti.
Néhány napra haza kellett utazniuk, addig bejárok hozzá.
Én megyek is.
Ki az a Goody?
Egy távoli rokonom.
Nagyon távoli.
Mintha félreismerne téged.
Jobban ismer, mint hinné.
Biztosíthatom, hogy mindig rideg és szívtelen maradok.
Egy rideg és szívtelen ember nem látogatná a beteg barátját,
és nem érezne bűntudatot sem.
- Nem kértem ingyenes tanácsadást. - Szülinapi ajándék.
Tessék!
Ez most jött Londonból.
Egy ön által kért halotti anyakönyvi kivonat.
Köszönöm, Agnes.
Jut eszembe, telefonált Inez Bloom?
Amiatt, hogy fényeket lát a Gates-házban?
Néhány napja. A seriffhez irányítottam.
HALOTTI ANYAKÖNYVI KIVONAT LAUREL GATES
A ZARÁNDOK ÚTJA JOSEPH CRACKSTONE ÉLETE ÉS KORA
BOLDOG SZÜLINAPOT SZÉLKAKAS
Tudom, a quadot szereted, de egész héten ezt gyakoroltam.
A szülinap elmegy, de boldog ne legyen.
Izé mindenkinek elmondta?
Szerinted kitől volt a torta?
Bizony, a 98%-os étcsokis öntetet választottam, ismerve a…
kedvenc színeidet.
Azt Enidtől kaptad?
Tökéletes, ha gyalog menekülnél egy háborús országból.
- Nem bírod, ha egy nap rólad szól? - Minden nap rólam szól.
Csak emellé torta és kornyikálás is jár.
És ha meghívnálak egy nem szülinapi és énekmentes vacsorára…
az érdekelne esetleg?
Szoros a határidőm.
Halálosan szoros.
Dolgozat?
A lényeg, hogy megbánjuk, ha bagatellizáljuk a múlt bűneit.
Láttad már ezt?
Ez micsoda?
Hagyjuk!
Valami rosszat tettem?
Csak mert mintha levegőnek néznél a Holló Bál óta.
Vagy tévedek?
Megkaptam a választ.
Hosszú, fekete, két cukorral?
Azt a fenyegető szöveget az iskola füvén
a Crackstone-kripta falába is belevésték.
- Már megint hullákat ástál ki? - A kettő kapcsolódik egymáshoz.
Máris kiadom a körözést a halott telepesre.
Mivel már úgysem kell azon a régi ügyön rugóznia,
valódi bűnténnyel is foglalkozhatna.
Apáddal elástuk a csatabárdot, te is így tehetnél.
Én azokat nem elásom.
Hanem élesítem.
Kell a segítséged.
- Ne vigyorogj! - Rajzórákat vennél?
Erőtlen a vonalvezetésed.
Egy látomásban láttam. Ismered?
Ezt mikor rajzoltad?
Pár napja.
Visszatértek a korábbi álmaim.
A szörnyet is láttad?
Nem, de éreztem.
Mintha a tudatom mélyéről leselkedett volna.
Tudod, mi ez?
A régi Gates-villa.
Arra szoktam kocogni.
Miért?
Oké, figyu…
A bál után el akartalak felejteni, de nem ment.
Úgyhogy festeni kezdtem, és ez lett belőle.
Hallottalak zenélni.
Látszik, mennyire bele tudsz merülni.
Mintha csak így láthatnám a valódi éned.
Te vagy Bianca, ugye?
Megkérhetnélek, hogy ezt vidd el Wednesdaynek? Itt felejtette.
- Enid ajándéka. - Nem te vagy a pasija?
Dehogy vagyok.
Jó, semmi gond.
Úgyis épp indultam.
Nem hittem volna, hogy eljössz.
Én sem.
Hallgattam rád.
Most komolyan, miért vagy itt?
Azt hittem, többé egy kitaszított sem áll szóba velem.
Csak… jó lett volna beszélni valakivel.
Kicsit mintha egy csónakban eveznénk.
Anyám a múlt héten közölte velem, hogy egy szirén mindig szirén marad.
Akárhogy is igyekszem,
mindig lesznek, akik lenéznek.
Erre akarok rácáfolni.
Szerintem át tudod érezni.
A legtöbben azt hiszik, hogy sosem fogok elérni semmit.
És ha őszinte vagyok, én sem adtam jelét az ellenkezőjének.
Miért tettétek tönkre a bált?
Nem is tudom.
Haragudtam, hogy megalázták apámat a városnapon.
Bosszúra vágytam. De miután végigcsináltuk,
szörnyen éreztem magam.
Rájöttem, hogy tiszta lapot kell nyitnom.
Elölről kezdenem.
Ha érted, mire gondolok.
Jobban, mint hinnéd.
Itt élt hát Garrett Gates.
A fiú, kinek megölésével apámat vádolták.
A seriff szerint kihalt az egész család, és velük halt a gyűlölködésük is.
De szellemek nem ölnek élőket.
Goody nem véletlenül mutatta meg ezt a házat.
Fel kell tárnom a titkait, ha belepusztulok is.
Tereld el a figyelmét!
Seriff, vegye már fel! Noble vagyok.
Lehet, hogy rájöttem, ki áll az egész mögött.
Elég hihetetlen, szóval el kell magyaráznom.
Beszéljük meg a Szélkakasban, mint régen!
Akkor ott!
Ne!
Noble!
Hívjanak mentőt!
Most azonnal!
MENTŐSZOLGÁLAT
Életben van.
De csak alig.
Felveszem a vallomásod, és hazaviszlek.
Mindent elmondtam a kollégájának.
Kék Cadillac, rendszám nélkül.
Igen, tudom.
Mondd el jobban!
Mit kerestél a polgármester kocsijában?
Láttam kijönni a Gates-villából.
A Gates-villából.
- Ott mégis mit kerestél? - Lakást.
Hallottam, amit magának üzent.
Kíváncsi lettem.
Amikor még ő volt a seriff, sokat spekulált
a megoldatlan ügyeiről, és…
kaja közben mindig kiveséztük őket annál az asztalnál.
Általában nem jutottunk semmire.
Talán régimódi vagyok,
de ha valakit elgázolnak, mielőtt a rendőrséget informálná,
az arra utal, hogy tudott valamit.
És minden nyom a Gates család és a házuk felé vezet.
Gatesék?
Hogyan? Hisz halott az összes.
- Nem hiszek a szellemekben. - Pedig nem ártana.
Hogy lehet, hogy maga itt minden szörnyűségbe belekeveredik?
Óriási mázlival.
Azonnali hatállyal lezárom az iskolát,
és minden kijárási engedélyt felfüggesztek.
Wednesday! Most hallom, mi történt a polgármesterrel.
Jól érzi magát?
Rettenetes lehet végignézni az ilyesmit.
Már régóta vágytam rá.
Átadhatja, hogy a cellámban vagyok.
Az igazgatónő csakis az ön érdekét nézi.
Súlyosan megsérülhetett volna, vagy még rosszabb.
Hogy halad a regénnyel?
Viper nyomozását többfelől is akadályozzák,
de már a következő lépését tervezi.
Érdekesen hangzik.
Ezt a polcomon találtam, és magára gondoltam.
Mary Shelley alig 19 évesen, játékból írta.
Tudom.
Ő az irodalmi példaképem és nemezisem,
két évem és 364 napom van, hogy felülmúljam.
Nagyon bölcs öntől, hogy az irodalmi szörnyekre koncentrál,
az esetleges valódiakat pedig a hatóságokra bízza.
„Senki sem akarja a rosszat választani,
csak összekeveri a boldogsággal, amit keres.”
Mary Shelley ezzel az olyanokra utalt, mint Weems,
akik a közjó védelmében tesznek rosszat.
Ő vette rá erre?
Hogy más irányba terelgessen?
Dehogy.
De ha szembeszegül vele, ki fogja csapni magát.
Szóval az én érdekemet tartja szem előtt?
Mindig.
- Sokban hasonlítunk. - Nem igaz.
Se segítség, se szánalom nem kell. Anyám és pszichiáterem is van.
Ennyi kínzás még nekem is sok.
Halló?
- Átgondoltam az ajánlatod. - Az ajánlatom?
A nem szülinapi vacsorát.
Komolyan? Remek.
Mikor érsz rá?
Gyere értem a suli kapujához nyolcra!
Világítás nélkül.
Wednesday?
Mit mondtam neked, Ty?
De komolyan, kerüld el az Addams lányt! Az ilyenek csak fájdalmat okoznak.
Ismerem a fajtáját.
Ezzel anyára célzol?
Ugyan, dehogy, hisz a végén még beszélned kellene róla.
Erre én most nem érek rá.
Be kell mennem a kórházba a polgármesterhez.
Időben érj haza!
Szeretted őt egyáltalán?
Nem is sejted, mennyire.
Átgondoltam a meglepibulitokra adott, nem túl lelkes reakciómat.
És elismerem,
hogy megfelelőbben is kimutathattam volna a hálámat.
- Komolyan? - Győztél, fogadd el!
Bárcsak kijuthatnánk innen, hogy utóbulit tartsunk!
Csak mi ketten, öribarik.
Kár, hogy lezárták a sulit.
Pedig olyan szép a telihold!
És ha azt mondom, hogy épp átvedlek, hogy a ketrecekhez engedjenek?
Te pedig segítenél bezárni!
Végre átragad rád a fondorlatosságom.
Izé?
Tudod a dolgod, ugye?
Juj, húzzuk fel a körsálainkat!
Szerintem én a vívóteremben hagytam.
Nem, a Szélkakasban hagytad. Szerencsére Bianca elhozta.
Micsoda mázli.
NEVERMORE AKADÉMIA
Jesszus!
Menjünk!
Szia! Téged is jó látni.
Pillanat, ő az Uber-sofőr?
Uber-sofőr?
- Azt hittem, randizunk! - Én azt hittem, csajbuli lesz!
Változott a terv.
Minek húztatok mindketten fura csuklyákat?
Ne kérdezd!
Csak vezess!
Wednesday?
Itt vagytok?
Vágom, hogy berágtál a festmény miatt, de beszélni szeretnék veled.
Hol van?
Komolyan oda akarsz bemenni?
Vérpara ez a hely!
Tudom.
- Na jó, én nem ezért jöttem. - Én sem.
Én nem vacsorával vagy partival akarok szülinapozni.
Hanem így.
Akár el is mondhattad volna.
Nem kellett volna trükköznöd.
Elmehettek, ha akartok.
Én megnézem a garázst.
Hadd próbáljam meg!
Így nem fog menni.
Megpróbálhatom?
Farkasképesség.
Ez ütötte el Walkert.
Na jó, ez már durva!
Most azonnal hívjuk fel Tyler apukáját!
Minek?
Hogy visszavigyen a Nevermore-ba, és kirúgasson?
Kizárt dolog.
Tehát ma fogok meghalni.
És íme, a Gates család.
Pszichopata létükre jól kicsípték magukat.
Az ott Garrett,
a kitaszítottellenes apja, Ansel,
te meg biztos Laurel vagy.
Rég meghaltak mind.
Így hát az a kérdés,
vajon Goody miért vezetett ide.
Eleget láttál?
Kinek nincs beépített para oltára a családi könyvtárában?
A miénk a nappaliban van.
Többen elférnek az egész éves halottak napján.
VÉRESŐ FOG HULLANI
AMIKOR FELÉBREDEK
Még melegek.
Tyler, te a földszinten nézz körül!
Eniddel átkutatjuk az emeletet.
Igen?
Jól van,
te balra mész, én jobbra.
Komolyan szét akarsz válni? Itt?
Minden horrorfilmben így halnak meg a legjobb barátok!
Ha hamarabb körülnézünk, előbb elmehetsz.
Légyszi, ne!
Mit keresek én itt?
Tudom, mit mondana anyám.
„Gyenge vagy, Enid.
Másokba kapaszkodsz.
Légy erős, senki sem szereti az ijedős szőrgombócokat!”
Hallgass, anya! Tűnj a fejemből!
Wednesday, ezt látnod kell!
Meg van vetve az ágy.
Se por, se pókháló…
„LG”?
Laurel Gates.
Valaki visszaköltözött a régi szobájába.
Lehetetlen.
Huszonöt éve halott, megfulladt külföldön.
Menjünk!
Ez a világ legrosszabb csajos estéje!
Lányok, tűnjetek el! Itt van!
Az ételliftbe! Nyomás!
Istenem!
A körsáladat ne!
Elég!
Úristen!
Mit csinálsz?
Az áldozatairól eltűnt testrészek!
Gyere már!
- Jól vagy? - Mióta érdekel?
Mégis mit művelsz?
Vissza kell mennünk Tylerért!
A szörny is ott van!
Fogd meg, Enid!
- Még odabent van! - Megsérültél. Tudsz járni?
Te hogy kerültél ide?
Tessék!
Tedd rá!
Mi történt vele?
Kösz, doki.
Nem akarom túlpörögni,
de konkrétan pánikrohamom van.
Vissza kell mennünk, mielőtt lebukunk.
Mi az isten történt?
- Te voltál, mi? - Ne, apa, kérlek! Jól vagyok.
Seriff, megértem, hogy dühös, de látnia kell valamit.
Itt volt minden.
A testrészek, a kék Cadillac,
az oltár, a hálószoba a friss rózsákkal.
Hát most már nincs itt.
Valaki kitakarított, miután eljöttünk.
Figyeljen! Igazam volt abban, hogy minden nyom ide vezet.
Ez feljogosít rá, hogy életveszélybe sodord a fiam és a barátnőd?
Na ide figyelj!
Azonnali hatállyal megtiltom, hogy Tylerrel találkozz,
és hogy bármilyen formában foglalkozz ezzel az üggyel! Megértetted?
Szándékosan megszegte az utasításomat, és elhagyta az iskola területét.
Ráadásul veszélybe sodorta a társait és önmagát is.
Amiért kicsaphat az iskolából. Tudom.
Joga van élni ezzel a lehetőséggel.
Ugyanakkor súlyos hibát követne el vele.
Jelen pillanatban inkább a bűnbánat volna indokolt, nem az önteltség.
Nem fogok bocsánatot kérni az igazság kutatásáért.
Ez meg mi?
Figyelmeztetés Rowantől.
Emiatt próbálta megölni?
Az anyja a halála előtt rajzolta.
Szerinte az iskola vesztét fogom okozni.
De valójában én mentem meg.
Tudja, mi forog kockán.
Minden, amit magának kell megóvnia.
Jár nekem még egy esély.
Kérem.
Egyetlen vétség…
egyetlen apró stikli, és azonnal repül.
Nincs kivétel, sem feltétel.
- Enid és Xavier sem kap büntetést. - Sem több alkudozás!
Jó éjt!
Hová mész?
Yokóhoz.
Thornhill megengedte, hogy ott aludjak.
Felesleges.
- Weems nem fog megbüntetni titeket. - Most hálálkodnom kéne?
Már bocsánatot kértem. Vége van.
Vége?
A ma este csak hab volt a szülinapi tortán, amit még csak fel sem szeltél!
Bárkit képes vagy önzőn kihasználni, akkor is, ha veszélyes!
Meg is halhattunk volna a hülye rögeszméd miatt!
De túléltük.
És közelebb jutottam a megoldáshoz.
Ez a fontos.
Én szívből,
tényleg őszintén igyekeztem,
hogy a barátod legyek.
Megerőltettem magam,
tiszteltem az érzéseid, megvédtelek,
hogy csak a félénkséged miatt nézel ki sorozatgyilkosnak.
Sosem kértelek rá.
Nem is kellett, a barátok erre valók!
Nem kell kérni őket.
Mindent elárul, hogy ezt nem tudod.
Egyedüllétre vágysz? Hát tessék!
Goody megmondta, hogy magány vár rám.
Talán elkerülhetetlen.
De életemben először…
nem élvezem.
És van még más is.
Gyötör az érzés…
hogy közel jár a halál.
És figyel.
De nem fogok megrémülni, és soha nem adom fel.
Az a ház…
Az a család…
Crackstone…
A szörnyeteg…
És valamiképp én…
Mindannyian pókhálóként fonódunk össze egymással.
És amikor a polgármester közel jutott az igazsághoz,
elnémították.
De engem nem fognak.
Akárki is figyel,
valamit tudnia kell.
MEGTALÁLLAK
Megtalállak.
A feliratot fordította: Marik Gábor